Turnir u čast žrtava i heroja terorističkih napada (27/8/02) - 2002-08-27
Majoli u drugom kolu; Lučić igra protiv Venus Williams
Odgledali smo prvi dan U.S. Opena, posljednjeg ovogodišnjeg Grand Slam turnira, koji se, za nagradni fond od 16 milijuna i 170 tisuća dolara, igra na terenima Flushing Madeowsa u New Yorku. Prošle su se godine teroristički napadi na Svjetski trgovinski centar u New Yorku dogodili samo dva dana nakon završetka U.S.Opena, a otvaranje ovogodišnjeg turnira bilo je, zapravo, prisjećanje i počast žrtvama i herojima tog najpogubnijeg terorističkog napada u povijesti. Na stadionu Arthur Ashe zavijorila se zastava pronadjena na ruševinama Svjetskog trgovinskog centra, ona ista zastava koju su svojevremeo bili podigli američki Marinci u afganistanskom gradu Kandaharu, gdje tragaju za ostacima talibana i al-Qaidinih terorista. U ženskoj konkurenciji svjetska tenisačica broj jedan, Serena Williams, nije imala problema u meču protiv sunarodnjakinje Corine Morariu. U drugo kolo plasirale su se i Justin Henin, Lindsay Davenoport, Tatiana Panova, Daja Bedanova, Silvia Farina, Jelena Dokić i Iva Majoli koja je odlično odigrala svoj prvi meč protiv Amerikanke Ashley Harkleroad. Pobijedila je 2:0, po setovima 6:3, 6:2. U drugom kolu Majoli igra protiv Slovenke Katarine Srebotnik. Iz daljeg natjecanja u pojedinačnoj konkurenciji ispale su Arantxa Sanchez-Vicario i Anna Kournikova. Danas će svoje prve mečeve odigrati još tri hrvatske tenisačice. Mirjana Lučić, koja je dobro igrala u kvalifikacijama, igra u prvom kolu protiv braniteljice naslova od prošle godine – Venus Williams. Jelena Kostanić protiv švicarske tenisačice Miriam Casanove, a Silvija Talaja protiv Austrijanke Barbare Schwartz. U muškoj konkurenciji danas svoj prvi meč igra Ivan Ljubičić i to protiv Francuza Fabricea Santoroa. Mladi Splićanin Mario Ančić morao je predati svoj prvi meč protiv Slovaka Dominika Hrbatyja. Andrea Agassi je uveselio Njujorčane pobjedom nad Gineprijem ...Pobjede su zabilježili i Kafeljnikov, Blake, Federer, El-Aynaoui, Costa, Ferreira, Chang...